ברחבי העולם ישנם הרבה דיווחים על כך שחתולי רחוב (וגם חתולי בית) מחסלים הרבה חיות קטנות המהוות חלק מהמגוון האקולוגי הטבעי של האזור. מפורסמת הפגיעה האנושה של חתולים בחיות באוסטרליה, גלפגוס, הוואי ומקומות אחרים. הסיבה לכך היא שהחתולים הינם מין פולש באזורים אלה. חיות הבר לא הורגלו לנוכחותם ולכן אינן יודעות כיצד להתמודד עם טורף יעיל כמו חתול. לעומת זאת, בישראל, החתול הידוע כחתול בית, הוא חלק חשוב מכל המערכת האקולוגית במשך אלפי שנים. כל חיות הבר למדו איך להתמודד עם החתול על פני טווח זמן ארוך זה. יחד עם זאת, המספר הגדול של חתולי רחוב אכן גורם לפגיעה מסוימת גם בסביבה האקולוגית. פגיעת החתולים במגוון חיות הבר בישראל היא אחת מן הסיבות לצורך בויסות הריבוי הטבעי של החתולים.